Sotavento

Sotaventon saaret (port. Ilhas do Sotavento) on saariryhmä Kap Verden eteläosassa, Atlantin valtameressä, runsas 600 kilometriä Afrikan mantereen läntisimmästä kaupungista Dakarista länteen. Saariryhmän neljä suurinta saarta ovat lännestä itään luetellen: Brava, Fogo, Santiago ja Maio. Brava, Fogo ja Santiago ovat kivisiä ja tuliperäisiä saaria. Lentoasema löytyy Fogon, Santiagon (Nelson Mandelan kansainvälinen lentoasema (IATA: RAI, ICAO: GVNP)) ja Maion saarilta. Pienempiä saaria ovat muun muassa Rombosaaret Bravasta pohjoiseen sekä Santa-Maria Santiagon vieressä. Lähteet